എ.സി. റോഡിലെ നിര്മാണ പ്രവര്ത്തനങ്ങള് പലതും ജനങ്ങളെ വിശ്വാസത്തിലെടുക്കാതെ ആലപ്പുഴ: എ.സി. റോഡിലെ പൊങ്ങ, പക്കി പാലങ്ങളുടെ നിര്മാണത്തില് നിലവിലെ ഉദ്യോഗസ്ഥരുടെ ഡിസൈനുകളിലെ അപാകത പരിഹരിച്ച് പാലങ്ങള് ഉയര്ത്തി നിര്മാണങ്ങള് നടത്തണമെന്നാവശ്യപ്പെട്ട് പൊതുമരാമത്ത് മന്ത്രിക്ക് കഴിഞ്ഞദിവസം നിവേദനം സമര്പ്പിച്ചിരിക്കുമ്ബോഴാണ് വേഗത്തില് കരാറുകാര് ഗര്ഡനുകള് നിരത്തല് പണികള് ആരംഭിച്ചതെന്ന് കര്ഷക കോണ്ഗ്രസ് ജില്ലാ പ്രസിഡന്റ് മാത്യു ചെറുപറമ്ബന് ആരോപിച്ചു. 50 വര്ഷങ്ങള്ക്കു മുമ്ബ് നിര്മിച്ച പാലം കാലപ്പഴക്കത്തില് താഴുന്നതുമൂലം കൃഷി ആവശ്യങ്ങള്ക്കും ടൂറിസവുമായി ബന്ധപ്പെട്ടു വള്ളങ്ങള്ക്ക് കൈനകരി പമ്ബയാറ്റില്നിന്ന് ആരംഭിച്ച പാലത്തിനടിയിലൂടെ പണ്ടാരകുളം കായലില് എത്തുന്ന തോട്ടിലൂടെ ജല വാഹനങ്ങള്ക്ക് കടന്നുപോകാന് പറ്റാത്ത വിധം ആയിത്തീര്ന്നു. എ.സി. റോഡിലെ പുനര്നിര്മ്മാണ വേളയില് എങ്കിലും കുട്ടനാടിനെ മനസിലാക്കിയുള്ള നിര്മാണങ്ങള് നടത്താനും പാലങ്ങള് ഉയര്ത്തി പണിയാന് ആവശ്യമായ നടപടിയായിരുന്നു ബന്ധപ്പെട്ട സര്ക്കാര് കൈക്കൊള്ളേണ്ടത്. ജനങ്ങളുടെ സഞ്ചാരസ്വാതന്ത്ര്യം കാറ്റില്പ്പറത്തി കേവലം ഇരുചക്രവാഹനങ്ങള് കടത്തിവിടുന്ന നടപടി കരാറുകാര് ഇന്നും തുടരുകയാണ്. ഇതും ജില്ലാ ഭരണാധികാരികളുടെ ശ്രദ്ധയില്പ്പെടുത്തിട്ടുള്ളതാണ്. ജനങ്ങളെ വിശ്വാസത്തിലെടുക്കാതെ നടത്തുന്ന എ.സി റോഡിലെ നിര്മ്മാണപ്രവര്ത്തനങ്ങളില് ജനങ്ങള്ക്കിടയില് വലിയ അമര്ഷമാണ് നിലനില്ക്കുന്നത്.